|  |  |  |
| --- | --- | --- |
| РЕСПУБЛИКА ТАТАРСТАН  СОВЕТ НИЖНЕКАМСКОГО  МУНИЦИПАЛЬНОГО РАЙОНА  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  ТҮБӘН КАМА  МУНИЦИПАЛЬ РАЙОНЫ СОВЕТЫ  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| РЕШЕНИЕ | КАРАР |
| № 32 | 2023 елның 14 апреле |

«Татарстан Республикасы «Түбән Кама муниципаль районы»

муниципаль берәмлеге Уставына үзгәрешләр һәм өстәмәләр кертү турында»

Түбән Кама муниципаль районы Советы карары проекты буенча гавами тыңлаулар үткәрү турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның аерым статьяларына кертелгән үзгәрешләр һәм өстәмәләр, 2023 елның 26 гыйнварындагы 1-ТРЗ номерлы Татарстан Республикасы Законы белән Татарстан Республикасы Конституциясенең аерым статьяларына кертелгән үзгәрешләр белән бәйле рәвештә, шулай ук «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законына, Татарстан Республикасы «Түбән Кама муниципаль районы» муниципаль берәмлеге Уставына таянып, Түбән Кама муниципаль районы Советы

КАРАР БИРӘ:

1. «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» Түбән Кама муниципаль районы Советы карары проектын хупларга һәм гавами тыңлауларда фикер алышуга чыгарырга (1 нче кушымта).

2. «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» Түбән Кама муниципаль районы Советы карары проекты буенча гавами тыңлауларны 2023 елның 02 маенда 15.00 сәгатьтә Түбән Кама шәһәре, Төзүчеләр проспекты, 12 нче йорт адресы буенча Советлар йортының зур залында уздырырга.

3. «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» Түбән Кама муниципаль районы Советы карары проекты буенча гражданнарның тәкъдимнәрен исәпкә алу тәртибен һәм гражданнарның фикер алышуда катнашуын расларга (2 нче кушымта).

4. Түбән Кама муниципаль районы Башкарма комитетына Түбән Кама муниципаль районы Советы эшчәнлеген оештыру бүлеге белән берлектә:

4.1. әлеге карарны Татарстан Республикасы хокукый мәгълүматының рәсми порталында (http://pravo.tatarstan.ru) һәм Түбән Кама муниципаль районының рәсми сайтында (<http://www.e-nkama.ru>) урнаштырырга;

4.2. әлеге карарны «Нижнекамская правда» газетасында бастырып чыгарырга;

4.3. Түбән Кама муниципаль районы Советының 2006 елның 13 октябрендәге 48 номерлы карары белән расланган Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турындагы нигезләмәгә (матбугат басмасында - 2006 елның 4 ноябрендәге 218-219 номерлы «Ленинская правда» газетасында бастырылган) ярашлы рәвештә, гавами тыңлаулар үткәрүне, гавами тыңлауларда катнашу өчен гражданнардан һәм вазыйфаи затлардан килгән тәкъдимнәр һәм заявкалар кабул итүне һәм исәпкә алуны тәэмин итәргә.

5. Әлеге карарның үтәлешен контрольдә тотуны Түбән Кама муниципаль районы Советының җирле үзидарә, регламент һәм хокук тәртибе мәсьәләләре буенча даими комиссиясенә йөкләргә.

Түбән Кама муниципаль районы

Башлыгы вазыйфаларын башкаручы,

Башлык урынбасары А.В. Умников

Түбән Кама муниципаль районы

Советының

2023 елның 14 апрелендәге

32 номерлы карарына

1 нче кушымта

|  |  |
| --- | --- |
| ТҮБӘН КАМА МУНИЦИПАЛЬ РАЙОНЫ СОВЕТЫ  КАРАРЫ ПРОЕКТЫ | |
| № | 2023 ел |

Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында

«Россия Федерациясендә җирле үзидарә оештыруның гомуми принциплары турында» 2003 елның 06 октябрендәге 131-Ф3 номерлы Федераль законның 28, 44 статьялары, Татарстан Республикасы «Түбән Кама муниципаль районы» муниципаль берәмлеге Уставының 92, 93, 94 статьялары нигезендә, «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» Түбән Кама муниципаль районы Советы карары проекты буенча гавами тыңлаулар нәтиҗәләрен караганнан соң, Түбән Кама муниципаль районы Советы

КАРАР БИРӘ:

1. Түбән Кама муниципаль районы Советының 2014 елның 18 февралендәге 5 номерлы карары белән расланган Татарстан Республикасы «Түбән Кама муниципаль районы» муниципаль берәмлеге Уставына кушымта нигезендә үзгәрешләр һәм өстәмәләр кертергә.

2. Әлеге карар гамәлдәге законнарда билгеләнгән тәртиптә үз көченә керә.

3. Түбән Кама муниципаль районы Башлыгына әлеге карарны гамәлдәге законнарда билгеләнгән тәртиптә дәүләт теркәвенә җибәрергә.

4. Әлеге карарның үтәлешен контрольдә тотуны Түбән Кама муниципаль районы Советының җирле үзидарә, регламент һәм хокук тәртибе мәсьәләләре буенча даими комиссиясенә йөкләргә.

Түбән Кама муниципаль районы Башлыгы Р.Х. Муллин

Түбән Кама муниципаль районы

Советының \_\_\_\_\_\_ елның

\_\_ \_\_\_\_\_\_\_\_\_\_\_\_\_\_\_

\_\_\_\_ номерлы карарына

кушымта

**Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр**

1. «Районның җирле әһәмияттәге мәсьәләләре» 6 статьясында:

а) 1 өлешнең 36 пунктында «, ясалма җир кишәрлеге булдыру турында шартнамә төзү хокукына ачык аукцион үткәрү» сүзләрен төшереп калдырырга;

б) 3 өлешнең беренче абзацын түбәндәге редакциядә бәян итәргә:

«Җирле үзидарә органнарына Татарстан Республикасының аерым дәүләт вәкаләтләрен бирү «Россия Федерациясендә җирле үзидарә оештыруның гомуми принциплары турында» Федераль закон һәм «Россия Федерациясе субъектларында гавами хакимият оештыруның гомуми принциплары турында» Федераль закон таләпләренә туры китереп, Татарстан Республикасы законнары белән гамәлгә ашырыла.».

2. «Район составына керүче авыл җирлекләре территориясендә районның җирле үзидарә органнары тарафыннан хәл ителә торган җирле әһәмияттәге мәсьәләләр» 6.1 статьясының 1 нче өлешендә:

а) 1.1 пунктны түбәндәге редакциядә бәян итәргә:

«1.1) җылылык белән тәэмин итү объектларын төзү, реконструкцияләү һәм (яисә) модернизацияләү буенча бердәм җылылык белән тәэмин итүче оешманың йөкләмәләрен үтәвенә муниципаль контрольне гамәлгә ашыру;»;

б) 2 пунктта «җирле әһәмияттәге автомобиль юллары саклануын» сүзләрен «автомобиль транспортында, шәһәр җир өсте электр транспортында һәм юл хуҗалыгында» сүзләре белән алыштырырга;

в) түбәндәге эчтәлектәге 12.1, 12.2 пунктлар белән тулыландырырга:

«12.1) авыл җирлекләре торак пунктлары җирләрендә урнашкан урманчылык, алар составындагы участок урманчылыкларын булдыру, гамәлдән чыгару, аларның чикләрен билгеләү һәм үзгәртү турында карарлар кабул итү, шулай ук авыл җирлекләре торак пунктлары җирләрендә урнашкан урманчылыкларның урман хуҗалыгы регламентларын эшләү һәм раслауны гамәлгә ашыру;

12.2) авыл җирлекләре торак пунктлары җирләрендә урнашкан урманнарга карата урман төзелеше чараларын гамәлгә ашыру;»;

г) 16 пунктта «файдалану һәм саклау» сүзләрен «саклау һәм файдалану» сүзләре белән алыштырырга;

д) 22 пунктында «, ясалма җир кишәрлеге булдыру турында шартнамә төзү хокукына ачык аукцион үткәрү» сүзләрен төшереп калдырырга.

3. «Гавами тыңлаулар, иҗтимагый фикер алышулар» 16 статьясының 3.1 өлешен түбәндәге редакциядә бәян итәргә:

«3.1. Җирдән файдалану һәм төзелеш кагыйдәләре проектлары, территорияне планлаштыру проектлары, территорияне межалау проектлары, күрсәтелгән расланган документларның берсенә үзгәрешләр кертүне күздә тоткан проектлар, җир кишәрлеген яки капиталь төзелеш объектын файдалануның шартлы рәвештә рөхсәт ителгән төренә рөхсәт бирү турында муниципаль хокукый актлар проектлары, рөхсәт ителгән төзелешнең иң чик параметрларыннан тайпылуга рөхсәт бирү турында муниципаль хокукый актлар проектлары, капиталь төзелеш объектларын реконструкцияләү, җир кишәрлекләрен һәм капиталь төзелеш объектларын файдалануның рөхсәт ителгән бер төрен җирдән файдалану һәм төзелешнең расланган кагыйдәләре булмаганда мондый файдалануның икенче төренә үзгәртү мәсьәләләре буенча шәһәр төзелеше эшчәнлеге турында законнарга ярашлы рәвештә гавами тыңлаулар яки иҗтимагый фикер алышулар үткәрелә.».

4. «Район Советы депутаты, җирле үзидарәнең сайлап куелган органы әгъзасы, җирле үзидарәнең сайлап куелган вазыйфаи заты, муниципаль вазыйфаны биләүче башка зат статусы» 27 статьясында:

а) 4.3 өлешен үз көчен югалткан дип танырга;

б) 7 өлешнең 2 пунктында:

- «а» пунктчасында «муниципаль берәмлек сайлау комиссиясе» сүзләрен «җирле үзидарә органнарына сайлауларны әзерләүне һәм үткәрүне оештыручы сайлау комиссиясе» сүзләренә алыштырырга;

- «б» пунктчасында:

«муниципаль берәмлек сайлау комиссиясе» сүзләрен «җирле үзидарә органнарына сайлауларны әзерләүне һәм үткәрүне оештыручы сайлау комиссиясе» сүзләренә алыштырырга

«Татарстан Республикасы Президенты» сүзләрен «Татарстан Республикасы Башлыгы (Рәисе)» сүзләренә алыштырырга.

5. «Район Советы компетенциясе» 30 статьясының 1 өлешендәге 15 пункты үз көчен югалткан дип танырга.

6. «Район Советы депутаты вәкаләтләрен вакытыннан алда туктату» 36 статьясының 1 өлешендә:

а) түбәндәге эчтәлекле 12.1 пункт белән тулыландырырга:

«11.1) район Советының барлык утырышларында алты ай рәттән җитди сәбәпләрсез депутатның булмавы;»;

б) 14 пунктны төшереп калдырырга.

7. «Район Башлыгы - районның югары вазыйфаи заты» 37 статьясының 2 өлешендә «район Советы» сүзләреннән соң «үз составыннан» сүзләре белән тулыландырырга.

8. «Район Башлыгы вәкаләтләрен вакытыннан алда туктату» 41 статьясында:

а) 1 өлешне түбәндәге эчтәлекле 4.1 пункт белән тулыландырырга:

«4.1) «Россия Федерациясе субъектларында гавами хакимиятне оештыруның гомуми принциплары турында» Федераль законның 25 статьясындагы 13 пунктына ярашлы рәвештә вазыйфасыннан китү;

б) 6 өлештә «Татарстан Республикасы Президенты» сүзләрен «Татарстан Республикасы Башлыгы (Рәисе)» сүзләре белән алыштырырга.

9. «Башкарма комитет вәкаләтләре» 45 статьясындагы 2 пунктының 2.7 пунктчасында «, ясалма җир кишәрлеге булдыру турында шартнамә төзү хокукына ачык аукцион үткәрү» сүзләрен төшереп калдырырга.

10. «район Башкарма комитеты җитәкчесе» 46 статьясында:

а) 7 өлештә «Татарстан Республикасы Президентына» сүзләрен «Татарстан Республикасы Башлыгына (Рәисенә)» сүзләренә алыштырырга;

б) 9 өлештә «Татарстан Республикасы Президентын» сүзләрен «Татарстан Республикасы Башлыгын (Рәисен)» сүзләренә алыштырырга;

в) 10 өлештә «Татарстан Республикасы Президенты» сүзләрен «Татарстан Республикасы Башлыгы (Рәисе)» сүзләренә алыштырырга.

11. «Район Башкарма комитеты җитәкчесен билгеләү тәртибе» 47 статьясының 7 өлешендә «Татарстан Республикасы Президенты тарафыннан» сүзләрен «Татарстан Республикасы Башлыгы (Рәисе) тарафыннан» сүзләренә алыштырырга.

12. «Район Башкарма комитеты җитәкчесе вәкаләтләрен вакытыннан алда туктату» 50 статьясында:

а) 1 өлешне түбәндәге эчтәлекле 4.1 нче пункт белән тулыландырырга:

«4.1) «Россия Федерациясе субъектларында гавами хакимиятне оештыруның гомуми принциплары турында» Федераль законның 25 статьясындагы 13 пунктына ярашлы рәвештә вазыйфасыннан китү;

б) 2 өлешнең 2 пунктында «Татарстан Республикасы Президенты» сүзләрен «Татарстан Республикасы Башлыгы (Рәисе)» сүзләренә алыштырырга;

в) 2.1 өлешендә «Татарстан Республикасы Президенты» сүзләрен «Татарстан Республикасы Башлыгы (Рәисе)» сүзләренә алыштырырга.

13. «Район бюджеты һәм финанслары департаменты» 54 статьясының 3 өлешен түбәндәге эчтәлекле абзац белән тулыландырырга:

«Район бюджеты һәм финанслары департаменты җитәкчесе вазыйфасына дәгъва кылучыларның квалификация таләпләренә туры килүен тикшерү Татарстан Республикасы финанс органы катнашында башкарыла. Күрсәтелгән тикшерүне үткәрүдә Татарстан Республикасы финанс органының катнашу тәртибе «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законына 3 нче кушымта белән билгеләнә.».

14. «Сайлау комиссиясе» VIII бүлеген үз көчен югалткан дип танырга.

15. «Район Советы депутаты, башка вазыйфаи затлар эшчәнлегенең социаль һәм башка гарантияләре» 62 статьясының 3 өлешен үз көчен югалткан дип танырга.

16. «Эшмәкәрлек һәм башка икътисадый эшчәнлек субъектлары өчен муниципаль норматив хокукый актларда элек каралган мәҗбүри таләпләрне, инвестицион эшчәнлек субъектлары өчен таләпләрне үзгәртүче яки яңаларын булдыручы муниципаль норматив хокукый актлар проектларының җайлау йогынтысын бәяләү» 72.1 статьясының 3 өлешен түбәндәге редакциядә бәян итәргә:

«3. Муниципаль норматив хокукый акт проектының җайлау йогынтысын бәяләү нәтиҗәләре буенча җирле үзидарә органы (җирле үзидарә органы вазыйфаи заты) тарафыннан нәтиҗә әзерләнә, анда муниципаль норматив хокукый акт проектында эшмәкәрлек һәм башка икътисадый эшчәнлек субъектлары өчен артык бурычлар, тыюлар һәм чикләүләр кертүче яисә аларны кертүгә ярдәм итүче нигезләмәләрнең, шулай ук эшмәкәрлек һәм башка икътисади эшчәнлек субъектларының һәм җирле бюджетларның нигезсез чыгымнары барлыкка килүгә ярдәм итүче нигезләмәләр булуы (булмавы) турында нәтиҗәләр булырга тиеш.».

17. «Муниципаль хокукый актларны бастырып чыгару (халыкка чыгару) һәм үз көченә керү тәртибе» 76 статьясының 9 өлешендә:

а) беренче абзацны түбәндәге эчтәлекле сүзләр белән тулыландырырга:

«, һәм «Татарстан Республикасы хокукый мәгълүматының рәсми порталында» (pravo.tatarstan.ru) җирле үзидарә органнары арасында төзелгән муниципаль хокукый актның яки килешүнең тулы текстын беренче тапкыр урнаштыру (бастырып чыгару);

б) икенча абзацның икенче җөмләсен «муниципаль хокукый актның» сүзләреннән соң «Татарстан Республикасы хокукый мәгълүматының рәсми порталында» (pravo.tatarstan.ru) һәм\яки» сүзләре белән тулыландырырга.

Түбән Кама муниципаль районы

Башлыгы урынбасары А.В. Умников

Түбән Кама муниципаль районы

Советының

2023 елның 14 апрелендәге

32 номерлы карарына

2 нче кушымта

**«ТАТАРСТАН РЕСПУБЛИКАСЫ «ТҮБӘН КАМА МУНИЦИПАЛЬ РАЙОНЫ» МУНИЦИПАЛЬ БЕРӘМЛЕГЕ УСТАВЫНА ҮЗГӘРЕШЛӘР ҺӘМ ӨСТӘМӘЛӘР КЕРТҮ ТУРЫНДА» ТҮБӘН КАМА МУНИЦИПАЛЬ РАЙОНЫ СОВЕТЫ КАРАРЫ ПРОЕКТЫНА ГРАЖДАННАР ТӘКЪДИМНӘРЕН ИСӘПКӘ АЛУ ТӘРТИБЕ**

1. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проектына тәкъдимнәр Түбән Кама муниципаль районы Советына Түбән Кама шәһәре, Төзүчеләр проспекты, 12 (Советлар йорты бинасы), 218 нче кабинет адресы буенча яки Raisovet.Nk@tatar.ru электрон почта адресы буенча электрон рәвештә «Интернет» мәгълүмат-телекоммуникация челтәрендә түбәндәге үрнәк буенча төзәтмәләр таблицасы рәвешендә кертелә:

|  |  |  |  |  |  |
| --- | --- | --- | --- | --- | --- |
| т\с | Пункт,  пунктча | Карар проекты тексты | Төзәтмә тексты | Төзәтмәне исәпкә алып, проект тексты | Төзәтмә авторы  (Ф.И.А.ис., адрес, телефон,  эш (уку) урыны |
|  |  |  |  |  |  |

2. Чыгыш ясау хокукы белән гавами тыңлауларында катнашу өчен гаризалар Түбән Кама шәһәре, Төзүчеләр проспекты, 12 адресы буенча шәхсән яки почта аша (конвертта «Устав турында фикер алышу» яки «Гавами тыңлаулар» билгесе белән), шулай ук Raisovet.Nk@tatar.ru электрон почта адресы буенча электрон рәвештә Интернет мәгълүмат-телекоммуникация челтәрендә бирелә.

Гаризалар эш көннәрендә 8 дән 17 сәгатькә кадәр гавами тыңлаулар датасына кадәр 5 көннән дә соңга калмыйча кабул ителә.

3. Гражданнарның тәкъдимнәре совет эшчәнлеген оештыру бүлеге хезмәткәрләре тарафыннан теркәлә һәм Түбән Кама муниципаль районы Советының җирле үзидарә, регламент һәм хокук тәртибе мәсьәләләре буенча даими комиссиясенә карау өчен тапшырыла.

Түбән Кама муниципаль районы

Башлыгы урынбасары А.В. Умников